NARIADENIE RADY (ES) č. 171/2005
z 31. januára 2005,
ktorým sa mení, dopĺňa a pozastavuje uplatňovanie nariadenia (ES) č. 2193/2003, ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 133,
so zreteľom na návrh Komisie,
keďže:
(1)
Spoločenstvo bolo dňa 7. mája 2003 oprávnené orgánom na urovnávanie sporov Svetovej obchodnej organizácie (WTO) zaviesť protiopatrenia do výšky 4 043 miliónov USD vo forme dodatočných 100 % ad valorem ciel na určité výrobky s pôvodom v Spojených štátoch amerických. Následne 8. decembra 2003 Spoločenstvo prijalo nariadenie Rady (ES) č. 2193/2003 (1), ktorým sa zavádzajú dodatočné clá na dovozy určitých výrobkov s pôvodom v Spojených štátoch amerických.
(2)
Vzhľadom na prijatie zákona American Jobs Creation Act v roku 2004, uvažuje sa o pozastavení uplatňovania dodatočných ciel a o obnovení jeho účinnosti od 1. januára 2006 alebo po uplynutí 60 dní odo dňa (od neskoršieho z týchto dátumov), kedy orgán na urovnávanie sporov WTO potvrdí nezlučiteľnosť určitých aspektov horeuvedeného zákona s právom WTO.
PRIJALA TOTO NARIADENIE:
Článok 1
Uplatňovanie nariadenia (ES) č. 2193/2003 sa týmto pozastavuje.
Článok 2
1. Nariadenie (ES) č. 2193/2003 sa opäť uplatňuje s účinnosťou od 1. januára 2006 alebo po uplynutí 60 dní odo dňa (od neskoršieho z týchto dátumov), kedy orgán na urovnávanie sporov WTO potvrdí, že určité aspekty zákona American Jobs Creation Act prijatého v roku 2004 v Spojených štátov amerických sú nezlúčiteľné so záväzkami USA voči WTO.
2. Pred uplynutím vyššie uvedenej lehoty Komisia uverejní v Úradnom vestníku Európskej únie oznámenie, že došlo k takémuto potvrdeniu.
Článok 3
1. Článok 2 ods.1 nariadenia (ES) č. 2193/2003 sa nahrádza takto:
„1. Dodatočné ad valorem clo vo výške 14 % ku clu uplatňovanému podľa nariadenia (EHS) č. 2913/92 sa zavedie na výrobky s pôvodom v Spojených štátoch amerických uvedené v prílohe k tomuto nariadeniu.“
2. Príloha k nariadeniu (ES) č. 2193/2003 sa nahrádza prílohou uvedenou v prílohe k tomuto nariadeniu.
Článok 4
Toto nariadenie nadobúda účinnosť dňom jeho uverejnenia v Úradnom vestníku Európskej únie.
S výnimkou článku 3 sa nariadenie uplatňuje s účinnosťou od 1. januára 2005.
Článok 3 sa uplatňuje s účinnosťou odo dňa opätovného nadobudnutia účinnosti nariadenia (ES) č. 2193/2003 v súlade s článkom 2 ods. 1.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 31. januára 2005